**Tollerup Overdrevs Vejlaug.**

Referat af bestyrelsesmøde Tollerup Overdrevs Vejlaug den 29. maj 2016

Tilstede: Klaus Winkel, Grete Øberg, Klaus Mortensen, Søren Andersen, Søren Møller.

**1) Referat**  
Søren Th. skriver et kort referat, der udsendes til medlemmerne.

**2) Siden sidst**Bestyrelsen drøftede en henvendelse fra et medlem vedrørende medlemslisten, som er offentlig tilgængelig på hjemmesiden. Bestyrelsen vurderer, at det fungerer godt på den nuværende måde, og at de enkelte medlemmer kan bede om at deres kontaktoplysninger skjules, så de ikke er offentligt tilgængelige.  
Der er ingen officielle henvendelser til vejlauget i den forløbne periode. Bestyrelsen drøftede årsplanen og besluttede at forsøge at afholde bestyrelsesmøde lidt tidligere på året end et er tilfældet i år, f.eks. i påsken.

**3) Økonomi**  
Regnskabet for 2015 udviser et resultat på 1.063,41, hvormed vi har 24.616,25 Kr. i kassen ved årets udløb. Regnskabet blev godkendt. Udsendes til medlemmerne, og vil være at finde på hjemmesiden. Regnskabet kan hentes her: <http://tollerupvejlaug.dk/Regnskaber.html>   
  
Udgifterne til vedligeholdelsen af vejene i april/maj 2015 har været på 10.125.- men der mangler én betaling til grus. Klaus M tjekker. Endvidere er der et mellemværende med et medlem der har betalt for meget i kontingent, vi tilbagebetaler.

Bestyrelsen besluttede, at medlemmer der både er medlem af Tollerup Overdrevs vejlaug og et andet vejlaug, kan nøjes med at betale halvt kontingent til Tollerup vejlaug. Efter vedtægterne (§ 6) er det en generalforsamling der fastsætter kontingentet, men bestyrelsen vurderer, at denne ændring ikke nødvendiggør en generalforsamling. Der ændres ikke på kontingentet på 400 Kr. årligt, men der gives en særlig ordning for 3 medlemmer, som også er medlem af Vejlauget Paradisstien. Det drejer sig om matrikel nr. 4i, 4h og 4g. Såfremt der er medlemmer der ønsker en generalforsamling afholdt, er de meget velkomne til at kontakte Søren Thorning Andersen.

**4) Vedligeholdelse af vejene.**  
Klaus M kontakter Carsten Jensen for at få foretaget udlægning af grus på udsatte steder, f.eks. Porsevej og eventuelt knust asfalt ved Søren Madsensvej/Nyvej.

**5) Generalforsamling i 2016?**  
Bestyrelsen vurderer ikke, der er behov for en generalforsamling i 2016. Hvis der er medlemmer der ønsker en sådan, er de altid velkomne til at henvende sig til bestyrelsen med forslag til emner.

**6) Eventuelt**  
Intet at referere.

Se vores hjemmeside: [www.tollerupvejlaug.dk](http://www.tollerupvejlaug.dk)